Document ID: 32014D0202

DECIZIA COMISIEI
din 20 martie 2014
de stabilire a poziției Uniunii Europene în ceea ce privește o decizie a autorităților administrative, în temeiul Acordului dintre Guvernul Statelor Unite ale Americii și Uniunea Europeană privind coordonarea programelor de etichetare referitoare la eficiența energetică a echipamentelor de birou, cu privire la adăugarea de specificații pentru computerele-server și pentru sursele de alimentare neîntreruptibile la anexa C la acord și cu privire la revizuirea specificațiilor pentru dispozitivele de afișare și echipamentele de procesare a imaginii incluse în anexa C la acord
(Text cu relevanță pentru SEE)
(2014/202/UE)
COMISIA EUROPEANĂ,
având în vedere Tratatul privind funcționarea Uniunii Europene,
având în vedere Decizia 2013/107/UE a Consiliului din 13 noiembrie 2012 privind semnarea și încheierea Acordului dintre Guvernul Statelor Unite ale Americii și Uniunea Europeană privind coordonarea programelor de etichetare referitoare la eficiența energetică a echipamentelor de birou (1), în special articolul 4,
întrucât:
(1)
Acordul prevede elaborarea și revizuirea periodică, de către Comisia Europeană în colaborare cu Agenția pentru protecția mediului din Statele Unite ale Americii (EPA), a specificațiilor comune pentru echipamentele de birou, modificând astfel anexa C la acord.
(2)
Poziția Uniunii Europene cu privire la modificarea specificațiilor trebuie stabilită de Comisie.
(3)
Măsurile prevăzute în prezenta decizie iau în considerare avizul emis de Biroul Energy Star al Uniunii Europene menționat la articolul 8 din Regulamentul (CE) nr. 106/2008 al Parlamentului European și al Consiliului din 15 ianuarie 2008 privind un program al Uniunii de etichetare referitoare la eficiența energetică a echipamentelor de birou (2), astfel cum a fost modificat de Regulamentul (UE) nr. 174/2013 al Parlamentului European și al Consiliului (3).
(4)
Specificațiile privind dispozitivele de afișare din partea II a anexei C și specificațiile privind echipamentele de procesare a imaginii din partea III a anexei C ar trebui abrogate și înlocuite cu specificațiile anexate la prezenta decizie,
ADOPTĂ PREZENTA DECIZIE:
Articol unic
Poziția care urmează să fie adoptată de Uniunea Europeană în ceea ce privește o decizie a autorităților administrative, în temeiul Acordului dintre Guvernul Statelor Unite ale Americii și Uniunea Europeană privind coordonarea programelor de etichetare referitoare la eficiența energetică a echipamentelor de birou, cu privire la revizuirea specificațiilor pentru dispozitivele de afișare și echipamentele de procesare a imaginii prevăzute în părțile II și III ale anexei C la acord și cu privire la adăugarea de noi specificații pentru computere-server și surse de alimentare neîntreruptibile, se bazează pe proiectul de decizie anexat.
Prezenta decizie intră în vigoare în a douăzecea zi de la data publicării în Jurnalul Oficial al Uniunii Europene.
Adoptată la Bruxelles, 20 martie 2014.

Labels: 5
14
3
12
18
15